nvidia/miracl-vision huggingface dataset:
সেন্ট্রাল ব্যুরো অফ ইনভেস্টিগেশন

সেন্ট্রাল ব্যুরো অফ ইনভেস্টিগেশন বা কেন্দ্রীয় অনুসন্ধান সংস্থা (সিবিআই) ভারতের একটি গোয়েন্দা এবং নিরাপত্তা সংস্থা যা একযোগে দেশের প্রধানমন্ত্রী ফেডারেল আইন প্রয়োগকারী সংস্থা হিসেবে কাজ করে। এটা ভারত সরকারের আওতাভুক্ত একটি সংস্থা। এই সংস্থা কৰ্মচারী, জন অভিযোগ ও পেনশন মন্ত্ৰণালয়ের অধীন। এই সংস্থা দেশের বহু অৰ্থনৈতিক অপরাধ, বিশেষ অপরাধ, দুৰ্নীতি ও উচ্চ পৰ্যায়ের অপরাধ অনুসন্ধানের জন্য বিখ্যাত। কেন্দ্ৰীয় অনুসন্ধান সংস্থার মুখ্য কাৰ্যালয় নতুন দিল্লীর জওহরলাল নেহরু ষ্টেডিয়ামে অবস্থিত ।এর বৰ্তমান সঞ্চালক প্ৰধান ঋষি কুমার শুক্লা। কেন্দ্ৰীয় অনুসন্ধান সংস্থার প্রধানকে সঞ্চালক প্ৰধান বলা হয়। তার একজন ভারতীয় পুলিশ সেবা অফিসার ও এর সঞ্চালক প্ৰধান হবার যোগ্যতা থাকা বাঞ্ছনীয়। এর সঞ্চালক প্ৰধান দিল্লির বিশেষ পুলিশ সংস্থাপন (ডিএসপিই) আইন ১৯৪৬ এর আধারে দুবছর পরে চয়ন করা হয়।এর বাকী অফিসাররা ভারতীয় রাজস্ব সেবা ও ভারতীয় পুলিশ সেবা থেকে নেয়া হয়। অন্যান্য পদ সমূহ হল : বিশেষ সঞ্চালক, অতিরিক্ত সঞ্চালক, যুগ্ম সঞ্চালক, উপ আরক্ষী প্ৰধান, আরক্ষী অধীক্ষক, অতিরিক্ত আরক্ষী অধীক্ষক, উপ আরক্ষী অধীক্ষক, পরিদৰ্শক, উপ পরিদৰ্শক, সহযোগী উপ পরিদৰ্শক, মুখ্য কনষ্টেবল ও কনষ্টেবল। এই পদ সমূহ কৰ্মচারী চয়ন আয়োগ অথবা পুলিশ,রাজস্ব‌ ও সীমা শুল্ক বিভাগ দ্বা‌রা পূরণ করা হয়। এই নিয়োগের জন্য দীর্ঘক্ষণ বৈঠক করেন প্রধানমন্ত্রী , সুপ্রিম কোর্টের প্রধান বিচারপতি এবং লোকসভার বিরোধী দলনেতা । এরপরেই তাঁর নিয়োগের জন্য নোটিফিকেশন জারি হয়। কেন্দ্ৰীয় অনুসন্ধান সংস্থার দণ্ডাজ্ঞার হার উচ্চ :
অলোক বর্মা

অলোক কুমার বর্মা (জন্ম:১৪ জুলাই, ১৯৫৭) হলেন ভারতের সেন্ট্রাল ব্যুরো অফ ইনভেস্টিগেশনের বর্তমান এবং ২৭ তম প্রধান কর্মকর্তা। তিনি ২০১৭ সালের ১৯ জুলাই এই কাজে নিযুক্ত হন। তিনি আইপিএস অফিসার ছিলেন তিনি পূর্বে দিল্লি পুলিশ কমিশনার এবং দিল্লির তিহার কেন্দ্রীয় কারাগারের মহাপরিচালক ছিলেন। তিনি তার উদারতা জন্য পরিচিত হয়।
বিড়ালের জাতের তালিকা

এই বিড়ালের জাতের তালিকায় অন্তর্ভুক্ত বিড়ালসমূহ শুধুমাত্র গৃহপালিত ও বন্য বিড়ালের হাইব্রিড বা সংমিশ্রণ। International Progressive Cat Breeders Alliance (IPCBA) মোতাবেক ২০১৬ সাল পর্যন্ত ৭৩টি জাতের বিড়াল তালিকা ভূক্ত হয়েছে। অন্যদিকে The International Cat Association (TICA) অনুযায়ী ৫৮ টি, Cat Fanciers' Association (CFA) অনুযায়ী ৪৪টি এবং Fédération Internationale Féline (FIFe) অনুযায়ী ৪৩ টি জাত তালিকা ভূক্ত হয়।[অনির্ভরযোগ্য উৎস] ছোট লোমের বিড়াল এবং বড় লোমের বিড়াল কোনো আলাদা জাতের হিসেবে গণ্য নয় বরং ধরন হিসেবে আলাদা বলে চিহ্নিত করা হয়। or Kuril Islands Bobtail জাপান যুক্তরাজ্য (মূল নেয়া হয় – আশিয়া হতে) যুক্তরাষ্ট্র (মূল নেয়া হয় – এশিয়া হতে) যুক্তরাষ্ট্র (মূল নেয়া হয় – এশিয়া হতে) থাইল্যান্ড যুক্তরাজ্য (মূল নেয়া হয় – তূর্কি হতে) (মূল নেয়া হয় – বার্মা হতে) যুক্তরাষ্ট্র (মূল নেয়া হয় – থাইল্যান্ড হতে) or Manx Longhair বা কালারপয়েন্ট পার্সিয়ান or Colorpoint Persian বা ডন স্ফিংক্স or Don Sphynx or Dwelf টেমপ্লেট:Cat nav টেমপ্লেট:Breed
বহিঃক্ষরা গ্রন্থি

বহি:ক্ষরা গ্রন্থি হচ্ছে সেইসব গ্রন্থি যারা নালীর মাধ্যমে আবরণী টিস্যুর উপরিভাগে পদার্থ উৎপন্ন এবং ক্ষরণ করে। বহি:ক্ষরা গ্রন্থির উদাহরনের মধ্যে আছে ঘর্ম গ্ৰন্থি, মুখের লালা গ্ৰন্থি, স্তন, সেরুমিনাস, লেক্রিমাল, সেবাসিয়াস এবং মিউকাস। বহি:ক্ষরা গ্রন্থি মানুষের দেহের দুই প্রকার গ্রন্থির মধ্যে একটি, অপরটি হচ্ছে অন্তঃক্ষরা গ্রন্থি যা তাদের পদার্থগুলকে সরাসরি রক্তে ক্ষরণ করে। যকৃত এবং অগ্ন্যাশয় উভয় অন্তঃক্ষরা এবং বহিঃক্ষরা গ্রন্থি; তারা বহি:ক্ষরা গ্রন্থি কারণ তারা পিত্ত এবং অগ্ন্যাশয় রস উভয়ই একসারি নালীর মাধ্যমে গ্যাস্ট্রোইনটেস্টাইনাল ট্র্যাক্টে ক্ষরণ করে এবং অন্তঃক্ষরা গ্রন্থি কারণ তারা অন্যান্য পদার্থ সরাসরি রক্তে ক্ষরণ করে। বহি:ক্ষরা গ্রন্থি একটি গ্রন্থি অংশ ও একটি নালী অংশ ধারণ করে, যার গঠনকে গ্রন্থির শ্রেণিবিন্যাস করার জন্য ব্যবহার করা যায়  বহিঃক্ষরা গ্রন্থি গুলোকে তাদের ক্ষরণের পদ্ধতির উপর ভিত্তি করে অ্যাপোক্রাইন গ্রন্থি, মেরোক্রাইন গ্রন্থি ও হলোক্রাইন গ্রন্থি নামে ভাগ করা যায় টেমপ্লেট:Epithelium and epithelial tissue
বিঙেনের হিলডেগার্ড

টেমপ্লেট:Christian mysticism বিঙেনের হিলডেগার্ড (ইংরেজি Hildegard of Bingen), সাধু বেনেডিক্টের পর্যায় (জার্মান: Hildegard von Bingen; টেমপ্লেট:Lang-lat; ১০৯৮ – ১৭ সেপ্টেম্বর ১১৭৯), যিনি সাধু হিলডেগার্ড এবং রাইনের ভবিষ্যৎদ্রষ্টা নামেও পরিচিত, ছিলেন বেনেডিক্টীয় পর্যায়ের একজন জার্মান মঠ-পরিচালিকা। তিনি একাধারে একজন লেখিকা, সঙ্গীত রচয়িতা, দার্শনিক, খ্রিস্টান আধ্যাত্মবাদী, ভবিষ্যৎদ্রষ্টা এবং বহুশাস্ত্রজ্ঞ ছিলেন। জার্মানিতে তাকে বিজ্ঞানসম্মত প্রাকৃতিক ইতিহাস গবেষণার প্রতিষ্ঠাতা হিসেবে গণ্য করা হয়। হিলডেগার্ডকে ১১৩৬ সালে তার সহযোগী নানরা "ম্যাজিস্ট্রা" নির্বাচিত করেন। তিনি ১১৫০ সালে রুপের্টসবের্গ এবং ১১৬৫ সালে আইবিঙেন শহরে মঠ প্রতিষ্ঠা করেন। Hildegard তিনি ওর্দো ভির্তুতুম (Ordo Virtutum) নামের একটি ধর্মীয় নাটক রচনা করেন, যা সম্ভবত এখন পর্যন্ত টিকে আছে এরকম সবচেয়ে পুরনো নৈতিকতা নাটক  তিনি ধর্মতত্ত্ব, উদ্ভিদবিদ্যা ও ঔষধবিদ্যা সংক্রান্ত রচনা, চিঠিপত্র, গণপ্রার্থনা সঙ্গীত, কবিতা লিখেছেন। একই সাথে তিনি তার গ্রন্থ স্কিভিয়ুসের রুপের্টসবের্গ পান্ডুলিপির ক্ষুদ্রাকৃতির অলংকরণগুলিও পরিদর্শন করেন এছাড়াও তিনি লিংগুয়া ইগনোতা নামের একটি নির্মিত ভাষা উদ্ভাবন করেন। রোমান ক্যাথলিক গির্জার বিভিন্ন শাখা তাকে বহু শতাব্দী ধরেই সাধু হিসেবে চিহ্নিত করে এসেছে। ২০১২ সালের ৭ অক্টোবর পোপ ১৬শ বেনেডিক্ট তাকে মরণোত্তর ডক্টর অফ চার্চ উপাধি দেন।
ভারতে পতিতাবৃত্তি

ভারতে পতিতাবৃত্তি (অর্থের বিনিময়ে যৌন আদানপ্রদান) আইনসম্মত, কিন্তু এই সংক্রান্ত কিছু কার্যকলাপ, যেমন প্রকাশ্য স্থানে পতিতা নিয়োগ করা, পতিতালয়ের আশেপাশে ঘুরে বেড়ানো, পতিতালয় চালানো, হোটেলে পতিতাবৃত্তি করা, শিশু পতিতাবৃত্তি, কুটনিগিরি করা, পতিতাদের দালালি করা, আইনত অপরাধ। কেবলমাত্র পতিতাদের কিংবা অন্য কারুর ব্যক্তিগত বাসস্থানে যৌনবৃত্তি করাই আইনসম্মত। কিন্তু কলকাতা, মুম্বাই এবং দিল্লির মত ভারতের নানা শহরে অনেক পতিতালয় অবৈধভাবে চালানো হয়। প্রাচীন ভারতে, ধনিক শ্রেণীর মধ্যে একটি রীতি প্রচলিত ছিল - তারা 'নগরবধূ'দের নৃত্যগীতের জন্য আহ্বান জানাত। আচার্য্য চতুর্সেন বিরচিত 'বৈশালী কি নগরবধূ'তে বর্ণিত রাষ্ট্র বারাঙ্গনা ও ভগবান বুদ্ধের শিষ্যা আম্রপালি এবং খ্রীষ্টপূর্ব ২য় অব্দে শূদ্রক বিরচিত ধ্রুপদী সংস্কৃত নাটক 'মৃচ্ছকটিক' - এর একটি চরিত্র বসন্তসেনা সেযুগের পতিতাদের উদাহরণ। ১৬শ ও ১৭শ শতকে তৎকালীন ভারতের পর্তুগীজ উপনিবেশ গোয়া ছিল পর্তুগীজ দাস নামক সম্প্রদায় নিয়ে গঠিত পর্তুগীজদের একটি শক্তিশালী ঘাঁটি। এই পর্তুগীজ দাস সম্প্রদায়ের অন্তর্ভুক্ত ছিল অল্পবয়সী জাপানী মহিলারা যাদের পর্তুগীজ বণিকেরা ধরে বেঁধে এনে যৌন দাসী হিসেবে ব্যবহার করত - এদের বলা হত জাপানী দাস এবং এছাড়াও ছিল জাপান থেকে আগত বন্দী দক্ষিণ এশীয় খালাসী। অষ্টাদশ শতকের শেষে এবং উনবিংশ শতকের শুরুতে ভারতে ইস্ট ইণ্ডিয়া কোম্পানীর শাসনের আমলে, ব্রিটিশ সৈন্যরা তাদের কামনা চরিতার্থ করবার জন্য অল্পবয়সী মেয়েদের সেক্স টুল হিসেবে ব্যবহার করে কিছু আরামপ্রদ স্থান তৈরী করেছিল; ব্রিটিশ সেনারা এই স্থানগুলি তাদের নিজেদের বেশ্যাবলয় হিসেবে ব্যবহার করত। 'বিবিসি'র একটি নিবন্ধ জানাচ্ছে, ব্রিটিশ সৈন্যরা মুম্বাইয়ের মত ভারতের বিভিন্ন শহর জুড়ে বেশ্যালয় তৈরী করতে সাহায্য করেছিল; মুম্বাই এখন শিশু পতিতাবৃত্তির অন্যতম স্থান, ভারতীয় খালাসী সমুদ্র নাবিকরা, যাদের জোর করে যুক্তরাজ্যের ব্রিটিশ সেনাবিভাগে নিয়োগ করা হত, তারা তাদের মালিকদের অনুকরণ করে অহরহ সেখানকার স্থানীয় ব্রিটিশ বেশ্যালয়ে গমন করত। ১৯শ শতকে ও ২০শ শতকের শুরুতে, উপমহাদেশীয় ইউরোপ এবং জাপান থেকে হাজার হাজার মেয়েদের ব্রিটিশ অধিকৃত ভারতবর্ষে পাচার করা হত; সেখানে তারা পতিতা হিসেবে ব্রিটিশ সৈন্য ও ভারতীয় পুরুষদের সেবায় নিয়োজিত থাকত। মুদ্রিত রচনা বিলিতে এবং প্রচারকার্যে সাহায্যের মাধ্যমে এইচ.আই.ভি/এইডস্‌ ইত্যাদি রোগের সম্বন্ধে সচেতনতা বৃদ্ধিতে বিভিন্ন সরকারী প্রতিষ্ঠান, যেমন এম.ডি.এ.সি.এস. (মহারাষ্ট্র ডিস্ট্রিক্ট এইডস্‌ কন্ট্রোল সোসাইটি) গুরুত্বপূর্ণ ভূমিকা পালন করছে। সাধারণ জনগণকে এস.টি.আই./এস.টি
কাটাখালি নদী

কাটাখালি নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ ও চাঁদপুর জেলার একটি নদী। নদীটির দৈর্ঘ্য ৩১ কিলোমিটার, গড় প্রস্থ ৯৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৮।
গোয়াইল্যা নদী

গোয়াইল্যা নদী বা বেলতলি নদী বা গোল্লার খাল বাংলাদেশের উত্তর-কেন্দ্রীয় অঞ্চলের টাঙ্গাইল ও গাজীপুর জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৩৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোয়াইল্যা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৪।
প্রমথনাথ মুখোপাধ্যায়

প্রমথনাথ মুখোপাধ্যায় (? - ২৩ আগস্ট, ১৯৩৭) একজন ব্রিটিশ বিরোধী স্বাধীনতা আন্দোলনের সশস্ত্র বাঙালি বিপ্লবী। তিনি ঢাকা জেলার বাসিন্দা ছিলেন। শান্তি নামে বিপ্লবী দলে পরিচিত ছিলেন। অনুশীলন সমিতিতে যোগ দিয়েছিলেন তিনি। ২ জুন, ১৯০৮ সালের ঢাকা জেলার বাহ্রা ডাকাতিতে তার বিশেষ ভূমিকা ছিল। তিনি গুলিচালনায় সব্যসাচী ছিলেন। যে কোনো হাতেই অনায়াস লক্ষ্যভেদ করতে পারতেন। পুলিশ অনুসরণ করলে এই বিপ্লবী গুলি বিনিময়ে দক্ষতা দেখান। ১৯১০ সালে ঢাকা ষড়যন্ত্র মামলায় অনেকের সাথে ধরা পড়েন এবং সাত বছর বন্দী জীবন যাপন করেন। মুক্তি পেয়ে পূনরায় বৈপ্লবিক কাজে যোগ দেন ও ব্রহ্মদেশ, চীন ইত্যাদি নানা দেশে, ভারতের বিভিন্ন জায়গায় ছদ্মবেশে ঘুরে বেড়ান। তিনি ইউরোপ ও আমেরিকার বিভিন্ন দেশেও ছদ্মনামে গেছেন। বিপ্লবোত্তর জীবনে প্রমথনাথ সন্ন্যাস গ্রহণ করে রাজনীতি থেকে দূরে সরে যান। নাম গ্রহণ করেন দীনানন্দ সরস্বতী। সন্ন্যাস জীবনে তিনি উত্তর ভারত ও রাজস্থানের পাহাড়ী অঞ্চলে বসবাস করতেন। ২৩ আগস্ট, ১৯৩৭ খৃষ্টাব্দে ঢাকায় মৃত্যু হয় এই বিপ্লবীর।
চাতাল নদী

চাতাল নদী বাংলাদেশের উত্তর-কেন্দ্রীয় অঞ্চলের জামালপুর জেলার একটি নদী। নদীটির দৈর্ঘ্য ৩৪ কিলোমিটার, গড় প্রস্থ ৮২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চাতাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৫।
ঝিনাই নদী

ঝিনাই নদী বাংলাদেশের উত্তর-কেন্দ্রীয় অঞ্চলের শেরপুর, জামালপুর এবং টাঙ্গাইল এবং জেলার একটি নদী। নদীটির দৈর্ঘ্য ১৩৩ কিলোমিটার, গড় প্রস্থ ৭৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঝিনাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২১।
নাগদা নদী

নাগদা নদী বাংলাদেশের উত্তর-কেন্দ্রীয় অঞ্চলের গাজীপুর ও নরসিংদী জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নাগদা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৮।
নাঙ্গলা নদী

নাঙ্গলা নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নাঙ্গলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৯।
নাংলী নদী

নাংলী নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নাংলী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩১। নদীটির অববাহিকার আয়তন ৫০ বর্গ কিমি।
পুংলী নদী

পুংলী নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ১৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুংলী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৮।
বোশখালীর নদী

বোশখালীর নদী বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বোশখালীর নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৯।
সোনাখালী নদী

সোনাখালী নদী বাংলাদেশের উত্তর-কেন্দ্রীয় অঞ্চলের নরসিংদী ও নারায়ণগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সোনাখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৯।
চেঙ্গী নদী

চেঙ্গি নদী বা চিংড়ি নদী বাংলাদেশের পূর্ব-পাহাড়ি অঞ্চলের রাঙ্গামাটি ও খাগড়াছড়ি জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেঙ্গি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৫।
দীপনির্বাণ

দীপনির্বাণ ১৮৭৬ সালে প্রকাশিত স্বর্ণকুমারী দেবী লিখিত একটি উপন্যাস। এটি ছিল স্বর্ণকুমারী দেবীর প্রথম উপন্যাস। এটি কোন বাঙ্গালী নারীর লেখা প্রথম উপন্যাস। ১৮৫২ সালে হানা ক্যাথরিন মুলেনস তার ফুলমণি ও করুণার বৃত্তান্ত প্রকাশ করে বাংলা ভাষার প্রথম ঔপন্যাসিকের মর্যাদা লাভ করেন। দীপনির্বাণ ছিল জাতীয়তাবাদী ভাবে অনুপ্রাণিত এক উপন্যাস।
অ্যারন

হারুণ বা অ্যারন (হিব্রু ভাষায়: אַהֲרֹן‎ ′Ahărōn; আরবি: هارون, প্রতিবর্ণীকৃত: Hārūn, প্রাচীন গ্রিক: Ἀαρών), যিনি যাজক হারোণ (אֵהֲרֹן הֵכֹּהֵן‬) বা লেবীয় হারোণ (אַהֲרֹן הַלֵּוִי‬) নামেও পরিচিত, ছিলেন অব্রাহামীয় ধর্মসমূহের একজন ভাববাদী বা নবী, মহাযাজক এবং মোশির বড় ভাই। তার ভাই মুসার পাশাপাশি হারুণ সংক্রান্ত তথ্য কেবল বাইবেল ও কোরআনের মতো ধর্মগ্রন্থ থেকে প্রাপ্ত। ইসলামে তিনি হারুন হিসেবে পরিচিত এবং তাঁকে মুসার কনিষ্ঠ ভ্রাতা হিসাবে বর্ণনা করা হয়েছে। কোরআনে তাঁকে নবী হিসাবে উল্লেখ করা হয়েছে। মুসার মতো হারুণ মিসর দেশের রাজপ্রাসাদে বেড়ে ওঠেননি। মুসা যখন ফেরাউনের সাথে বিবাদে জড়িয়ে পড়েন তখন হারুণ তার মুখপাত্র হিসাবে দায়িত্ব পালন করেছিলেন। তোরাহ গ্রন্থের মাধ্যমে আল্লাহ হারুনকে নবী হিসাবে ঘোষণা করেন। সেই সাথে হারুণ ইস্রায়েলীয় জাতির প্রথম মহাযাজক হিসাবে নিযুক্ত হন। ইস্রায়েলীয়রা উত্তর যর্দন নদী পার হবার পূর্বেই হারুণ মারা যান। তাঁকে ইদোম দেশের সীমার নিকটস্থ হোর পর্বতে সমাহিত করা হয়। অন্য সূত্র অনুসারে তিনি মোষেরোতে মারা যান বলে জানা যায়। বাইবেলের নূতন নিয়মেও হারুণের উল্লেখ রয়েছে। বুক অব এক্সডাস অনুসারে, অ্যারনের প্রধান কাজ ছিল মোজেসকে সাহায্য করা। মোজেস ঈশ্বরের নিকট আবেদন করেন যে তিনি পরিষ্কার উচ্চারনে কথা বলতে পারতেন না। এর পরিপ্রেক্ষিতে ঈশ্বর অ্যারনকে তার সাহায্যকারী “নবী” হিসাবে নিযুক্ত করেন। (এক্সডাস ৪:১০-১৭; ৭:১)।[note ১] মোজেসের আদেশে অ্যারন তার লাঠিকে সাপে রূপান্তর করতেন। এরপর অ্যারন মোজেসের পক্ষ হয়ে কথাবার্তা বলতে থাকেন। আদমআদম ইদ্রিসহনোক (?) নূহনোহ হুদn/a সালেহn/a ইব্রাহিমআব্রাহাম লুতলোট ইসমাইলইশ্মায়েল ইসহাকআইজ্যাক ইয়াকুবযাকোব ইউসুফযোষেফ আইয়ুবইয়োব শুয়াইবযিথ্রো মূসামোশি হারুনঅ্যারন যুল কিফ্‌লইজেকিয়েল (?) দাউদডেভিড সুলায়মানসলোমন ইলিয়াসএলিয় আল ইয়াসাইলীশায় ইউনুসজনাহ যাকারিয়াযাকারিয়া ইয়াহিয়াযোহন ঈসাযিশু মুহাম্মদn/a
রাজীব গান্ধী আন্তর্জাতিক ক্রিকেট স্টেডিয়াম, হায়দ্রাবাদ

রাজীব গান্ধী আন্তর্জাতিক ক্রিকেট স্টেডিয়াম (তেলুগু: రాజీవ్ గాంధీ అంతర్జాతీయ క్రికెట్ మైదానం, উর্দু: راجیو گاندھی بین الاقوامی کرکٹ اسٹیڈیمم‎‎) হচ্ছে হায়দ্রাবাদ, তেলেঙ্গানা, ভারতে অবস্থিত একটি আন্তজার্তিক ক্রিকেট স্টেডিয়াম এবং এটি হায়দ্রাবাদ ক্রিকেট সংস্থার হোম গ্রাউন্ড। এটি উপ্পাল নামক স্থানে অবস্থিত। ধারণক্ষমতার বিচারে এটি ভারতের দ্বিতীয় বৃহত্তম সক্রিয় ক্রিকেট মাঠ। এ স্টেডিয়ামের আয়তন ১৬ একর (৬৫,০০০ মি২)। ভিভিএস লক্ষ্মণ এর অবসরের পরে, হায়দ্রাবাদ ক্রিকেট সংস্থা তাদের রাজ্যের গর্বিত এই ক্রিকেটারকে সম্মান জানানোর লক্ষ্যে মাঠের উত্তর-শেষ প্রান্ত তার নামানুসারে নামাঙ্কিত করেছে। ভারতের নবীনতম টেস্ট স্টেডিয়ামগুলোর একটি এটি। এখনো অব্দি ৪ টি টেস্ট ম্যাচ হয়েছে। সেগুলি যথাক্রমে প্রথম ২টি নিউজিল্যান্ড, অস্ট্রেলিয়া ও বাংলাদেশের বিরুদ্ধে। এখনো অব্দি ৫ টি ম্যাচ হয়েছে। ভারত তার ৩টি ম্যাচ এ হেরেছে। এখনো অব্দি ২টি অএশীয় দেশ ভারতের বিরুদ্ধে এই মাঠে জয় পেয়েছে। এই ম্যাচে প্রথমে ব্যাট করে অস্ট্রেলিয়া। ম্যাথু হেইডেন, মাইকেল ক্লার্ক ও অ্যান্ড্রু সাইমন্ডস-এর সৌজন্যে ২৯০ রান তোলে। জবাবে ব্রেট লি-র দুরন্ত বোলিংয়ে ১৩ রানে ৩ উইকেট হারিয়ে চাপে পরে যায় ভারত। যুবরাজ সিং একক ভাবে ভালো খেললেও লি ও ব্র্যাড হগ-এর বোলিংয়ে ২৪৩ রানে গুটিয়ে যায় ভারত। এই ম্যাচে প্রথমে ব্যাট করে অস্ট্রেলিয়া। শেন ওয়াটসন, শন মার্শ ও ক্যামেরন হোয়াইট-এর সৌজন্যে ৩৫০ রান তোলে। শচীন তেন্ডুলকর শুরু থেকে প্রতিরোধ গড়ে তুললেও যোগ্য সংগদ পাননি। ১৭৫ রান করে নিজের কেরিয়ারের ৩য় সর্বোচ্চ ইনিংসটি খেলেন। ক্লিন্ট ম্যাককে ও শেন ওয়াটসন-এর বোলিংয়ে পর পর উইকেট হারাতে থাকে ভারত। ১৮ বলে ১৯ রান বাকি থাকতে সচিন আউট হয়ে যান। কিছু পর নবাগত রবীন্দ্র জাদেজা রান আউট হয়ে যায় ও ভারত ৩ রানে ম্যাচটি হারে। ২০১৭ র অক্টোবর মাসে অস্ট্রেলিয়ার সঙ্গে এই মাঠে প্রথম একটি টি ২০ আয়োজনের সূচি থাকলেও তা বৃষ্টির জন্য বাতিল হয়ে যায়।
ভাঁট

ভাঁট, ভাইট, বনজুঁই বা ঘেটু গুল্মজাতীয় বহুবর্ষজীবী সপুষ্পক উদ্ভিদ। বৈজ্ঞানিক নাম Clerondendron viscosum। এটি গ্রামবাংলার অতি পরিচিত একটি বুনো উদ্ভিদ। ভারতবর্ষ, বাংলাদেশ ও মায়ানমার অঞ্চল এদের আদি নিবাস। ভাঁট গাছের প্রধান কাণ্ড সোজাভাবে দণ্ডায়মান, সাধারণত ২ থেকে ৪ মিটার লম্বা হয়। পাতা ৪ থেকে ৭ ইঞ্চি লম্বা হয়। দেখতে কিছুটা পানপাতার আকৃতির ও খসখসে। ডালের শীর্ষে পুষ্পদণ্ডে ফুল ফোটে। পাপড়ির রং সাদা এবং এতে বেগুনি রঙের মিশেল আছে। বসন্ত থেকে গ্রীষ্ম অবধি ফুল ফোটে। এই ফুলের রয়েছে মিষ্টি সৌরভ। ফুল ফোটার পর মৌমাছিরা ভাঁট ফুলের মধু সংগ্রহ করে। গ্রামের মেঠো পথের ধারে, পতিত জমির কাছে এরা জন্মে থাকে এবং কোনরূপ যত্ন ছাড়াই প্রাকৃতিকভাবে বেড়ে ওঠে। এছাড়াও পাহাড়ি বনের চূড়ায় এবং পাহাড়ি ছড়ার পাশে এদের উপস্থিতি বিশেষভাবে লক্ষনীয়। ভাঁট গাছ ঔষধি গুণসম্পন্ন উদ্ভিদ। এর পাতার রস শিশুর জ্বর দূর করে। এছাড়াও সনাতন ধর্মালম্বীরা ভাঁট ফুল দিয়ে ভাঁটি পূজার আয়োজন করে থাকে। এতে প্রচুর পরিমাণে ফ্ল্যাভোনয়েড থাকে। ফ্ল্যাভোনয়েড থাকার জন্য এটি ক্যানসার দমনে সহায়ক। এছাড়াও কৃমি, চুলকানি, কোলেস্টেরল, ব্লাড সুগার ও উদরাময় প্রভৃতি রোগ নিরাময়ে এটি সাহায্য করে। তবে এটি খুব বেশি স্বীকৃত নয়। জীবনানন্দ দাশের একটি কবিতায় ভাঁট গাছের প্রসঙ্গ এসেছে, বাতাসে কী কথা কয় বুঝি নাকো, বুঝি নাকো চিল কেন কাঁদে;পৃথিবীর কোনো পথে দেখি নাই আমি, হায়, এমন বিজন
নবনীতা দেবসেন

নবনীতা দেবসেন (১৩ জানুয়ারী ১৯৩৮ – ৭ নভেম্বর ২০১৯) একজন বাঙালি কবি, লেখক এবং শিক্ষাবিদ। ২০০০ সালে উনি পদ্মশ্রী সম্মানে ভূষিত হন। নবনীতা দেবসেন দক্ষিণ কলকাতায় হিন্দুস্থান পার্কে তার বাবা- মা'র 'ভালবাসা' গৃহে জন্মগ্রহণ করেন । পিতা নরেন্দ্র দেব ও মাতা রাধারাণী দেবী সেযুগের বিশিষ্ট কবি দম্পতি। ছেলেবেলায় এক বিশেষ সাহিত্যিক ও সাংস্কৃতিক পরিবেশে তিনি বড় হয়েছেন। বাংলা ও ইংরেজি ছাড়া উনি হিন্দি, ওড়িয়া, অসমীয়া, ফরাসী, জার্মান, সংস্কৃত এবং হিব্রু ভাষাগুলি পড়তে পারেন। গোখলে মেমোরিয়াল গার্লস, লেডি ব্রেবোর্ণ ও প্রেসিডেন্সি কলেজ, যাদবপুর , হার্ভার্ড, ইণ্ডিয়ানা (ব্লুমিংটন) ও কেমব্রিজ বিশ্ববিদ্যালয়ে পড়াশোনা ও গবেষণা করেছেন। ১৯৭৫- ২০০২ তিনি যাদবপুর বিশ্ববিদ্যালয়ের তুলনামূলক সাহিত্যের অধ্যাপিকা ও বেশ কিছুকাল বিভাগীয় প্রধান ছিলেন। এছাড়াও যুক্তরাষ্ট্র ও ইউরোপেরও কিছু বিশ্ববিদ্যালয়ে ভিজিটিং প্রফেসর ছিলেন। তিনি তুলনামূলক সাহিত্যের একজন বিশিষ্ট বোদ্ধারূপে স্বীকৃত। যাদবপুরে তিনি কবি বুদ্ধদেব বসু ও সুধীন্দ্রনাথ দত্তের স্নেহধন্য ছাত্রী ছিলেন। ১৯৯৯ সালে তিনি সাহিত্য একাদেমি পুরস্কার পান তার আত্মজীবনী মূলক রম্যরচনা 'নটী নবনীতা' গ্রন্থের জন্যে। এছাড়াও তিনি মহাদেবী বর্মা ও ভারতীয় ভাষা পরিষদ ও অন্যান্য প্রতিষ্ঠান থেকেও বিভিন্ন পুরস্কার পেয়েছেন। ১৯৫৯ এ তার প্রথম কাব্যগ্রন্থ 'প্রথম প্রত্যয়' প্রকাশিত হয় দেশ পত্রিকায় অমিয় বাগচী ও প্রণবেন্দু দাশগুপ্তের আগ্রহে। প্রথম উপন্যাস 'আমি অনুপম' ১৯৭৬-এ। কবিতা, প্রবন্ধ, রম্যরচনা, ভ্রমণ কাহিনী, উপন্যাস মিলে তার প্রকাশিত গ্রন্থ সংখ্যা ৩৮। ১৯৬০ এ তিনি বিখ্যাত অর্থনীতিবিদ (পরবর্তীকালে নোবেলজয়ী) অমর্ত্য সেনের সঙ্গে বিবাহ বন্ধনে আবদ্ধ হন ও তাদের দুই কন্যা। জ্যেষ্ঠা অন্তরা সাংবাদিক ও সম্পাদক এবং কনিষ্ঠা নন্দনা অভিনেত্রী ও সমাজকর্মী। ২০১৯ সালের ৭ নভেম্বর ৮১ বছর বয়সে কলকাতায় তার নিজের বাড়িতে প্রয়াত হন তিনি।
বিজলি নদী

বিজলি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজলি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৩।
স্নেহ দেবী

স্নেহ দেবী (১৯১৬-৫ অক্টোবর, ১৯৯০) ছিলেন একজন অসমীয়া সাহিত্যিক এবং মরোণোত্তর সাহিত্য আকাডেমি পুরস্কার-এ সম্মানিত ব্যক্তি। ১৯১৬ সালে আসামের যোরহাটে স্নেহ দেবীর জন্ম হয়। তার পিতার নাম ছিল নন্দধর বরুয়া এবং মাতার নাম ছিল কিরণময়ী দেবী। পঞ্চম শ্রেণীতে তিনি তার আনুষ্ঠানিক শিক্ষা সমাপ্ত করে ছোটবেলাতেই বিবাহসূত্রে আবদ্ধ হন। ১৯৫৩ সালে ‘জোবারর পাছত’ নামে একটা গল্প লিখে রামধেনুর সহযোগিতায় স্নেহ দেবী প্রথমবারের জন্য সাহিত্য জগতে আত্মপ্রকাশ করেন। ১৯৯০ সালে তাকে মরোণোত্তরভাবে সাহিত্য আকাডেমি পুরস্কার প্রদান করে সম্মানিত করা হয়। ১৯৯০ সালের ৫ অক্টোবর তারিখে যোরহাটে স্নেহ দেবী মারা যান। টেমপ্লেট:Navbox assam biography
হাবিবুর রহমান (বীর প্রতীক)

শহীদ হাবিবুর রহমান (জন্ম: ১৯৫৩ - মৃত্যু: ২৬ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হাবিবুর রহমানের জন্ম কুষ্টিয়া জেলার দৌলতপুর উপজেলার শেরপুর গ্রামে। তিনি অবিবাহিত ছিলেন। তার বাবার নাম মেহের আলী মণ্ডল এবং মায়ের নাম রাহেলা বেগম।  ১৯৭১ সালে শিক্ষার্থী ছিলেন হাবিবুর রহমান। দৌলতপুর উপজেলার বাড়াগাংদিয়া হাইস্কুলের দশম শ্রেণীর ছাত্র ছিলেন তিনি। মুক্তিযুদ্ধ শুরু হলে জুন মাসের প্রথম দিকে ভারতে গিয়ে মুক্তিবাহিনীতে যোগ দেন। প্রশিক্ষণ শেষে যুদ্ধ করেন ৮ নম্বর সেক্টরের শিকারপুর সাব সেক্টরে। কুষ্টিয়া জেলার দৌলতপুর, মিরপুর, গাংনী উপজেলার বিভিন্ন স্থানে সাহসিকতার সঙ্গে গেরিলা যুদ্ধ করেন তিনি। ১৯৭১ সালের ২৬ নভেম্বর কুষ্টিয়া জেলার দৌলতপুর উপজেলার অন্তর্গত শেরপুর গ্রামে সেপ্টেম্বর মাসের পর মুক্তিযোদ্ধারা ভারত থেকে সীমান্ত অতিক্রম করে বৃহত্তর কুষ্টিয়া অঞ্চলে একের পর এক গেরিলা অপারেশন করতে থাকেন। অবস্থানগত কারণে কুষ্টিয়ার দৌলতপুরের বিভিন্ন স্থানে ছিল মুক্তিযোদ্ধাদের গোপন অস্থায়ী ক্যাম্প। মুক্তিযোদ্ধারা এসব ক্যাম্পে অবস্থান করে পাকিস্তান সেনাবাহিনী ও তাদের এ দেশীয় সহযোগী রাজাকারদের ওপর প্রায়ই ঝটিকা আক্রমণ চালাতেন। এরই ধারাবাহিকতায় ২৬ নভেম্বর মুক্তিযোদ্ধাদের একটি ছোট দল শেরপুরে পাকিস্তান সেনাবাহিনীর টহল দলের ওপর আকস্মিক আক্রমণ চালায়। পাকিস্তানি সেনারা গুলির আওতায় আসামাত্র গর্জে উঠল হাবিবুর রহমানের অস্ত্র। তার সহযোদ্ধাদের অস্ত্রও একসঙ্গে গর্জে উঠল। এমন হঠাৎ আক্রমণে হকচকিত হয়ে পড়ে পাকিস্তানি সেনারা। তবে দ্রুতই তারা এ অবস্থা কাটিয়ে পাল্টা আক্রমণ শুরু করল। শুরু হয়ে গেল দুই পক্ষের তুমুল যুদ্ধ। হাবিবুর রহমান সাহসিকতার সঙ্গে লড়াই করছিলেন। হঠাৎ পাকিস্তানি সেনাদের কয়েকটি গুলি এসে লাগল তার শরীরে। ঢলে পড়লেন মাটিতে। মুক্তিযোদ্ধারা সেখানে অ্যামবুশ (ফাঁদ) পেতে অপেক্ষা করছিলেন। পাকিস্তানি সেনারা অ্যামবুশের মধ্যে আসামাত্র মুক্তিযোদ্ধারা একযোগে গুলি শুরু করেন। আকস্মিক আক্রমণে পাকিস্তানি সেনারা প্রথম হকচকিত হয়ে পড়লেও কিছুক্ষণের মধ্যেই সুবিধাজনক অবস্থান নিয়ে পাল্টা আক্রমণ শুরু করে। দুই দলের মধ্যে অনেকক্ষণ যুদ্ধ হয়। এই যুদ্ধে হাবিবুর রহমান যথেষ্ট বীরত্ব ও সাহস প্রদর্শন করেন। মুক্তিযোদ্ধারা ছিলেন সংখ্যায় কম। উন্নত অস্ত্রশস্ত্রও তেমন ছিল না। অন্যদিকে পাকিস্তানি সেনারা ছিল ভারী অস্ত্রশস্ত্রে সজ্জিত। যুদ্ধের একপর্যায়ে পাকিস্তানি সেনারা বেপরোয়াভাবে পাল্টা আক্রমণ শুরু করে। তখন মুক্তিযোদ্ধারা কিছুটা বেকায়দায় পড়ে যান। এমন অবস্থায় হাবিবুর রহমানসহ কয়েকজন সাহসিকতার সঙ্গে পাকিস্তানি সেনাদের মোকাবিলা করছিলেন। তাদের সাহসিকতায় পাকিস্তানি সেনাদের আক্রমণের তীব্রতা কিছুটা কমে যায়। পরিস্থিতি যখন মুক্তিযোদ্ধাদের অনুকূলে আসছে, ঠিক তখনই হঠাৎ গুলিবিদ্ধ হন হাবিবুর রহমান। পাকিস্তানিদের হাতে ধরা পড়েন তার এক সহযোদ্ধা। গুলিবিদ্ধ হওয়ার কিছুক্ষণের মধ্যেই হাবিবুর রহমান মারা যান। শেরপুর ছিল হাবিবুর রহমানের নিজ গ্রাম।
নতুন কুঁড়ি

নতুন কুঁড়ি হচ্ছে শিশু শিল্পীদের জন্য বাংলাদেশী রিয়েলিটি টেলিভিশন প্রতিযোগিতা যেটি প্রতিষ্ঠা করেছিলেন মুস্তফা মনোয়ার। ১৯৬৬ সালে পাকিস্তান টেলিভিশনে যাত্রা শুরু করেছিল। তখন স্বল্প পরিসরে সরাসরি সম্প্রচার করা হতো। তখন মুলত শিশু/কিশোরদের মেধা অনুসন্ধান কার্যক্রম বলতে যা বোঝায় সেই ররকম কার্যক্রম হিসেবে অনুষ্ঠানটি সম্প্রচার হতো না। বাংলাদেশের স্বাধীনতার পরবর্তীকালে ১৯৭৬ সালে বিটিভিতে মোস্তফা মনোয়ারের নির্দেশনায় নতুন কুঁড়ি নামে জাতীয় টেলিভিশন প্রতিযোগিতা হিসেবে যাত্রা শুরু করে। অনুষ্ঠানের নাম রাখা হয়েছিলো কবি গোলাম মোস্তফার কিশোর নামক কবিতা থেকে। যার প্রথম পনেরো লাইন অনুষ্ঠানের উদ্ভোধনী থিম সং হিসেবে ব্যবহৃত হতো। আমরা নতুন আমরা কুঁড়ি নিখিল বন নন্দনে,ওষ্ঠে রাঙা হাসির রেখা জীবন জাগে স্পন্দনে।লক্ষ আশা অন্তরেঘুমিয়ে আছে মন্তরেঘুমিয়ে আছে বুকের ভাষা পাঁপড়ি পাতার বন্ধনে।সকল কাঁটা ধন্য করে ফুটবো মোরা ফুটবো গো,অরুণ রবির সোনার আলো দু’হাত দিয়ে লুটবো গো।নিত্য নবীন গৌরবেছড়িয়ে দেব সৌরভে,আকাশ পানে তুলব মাথা, সকল বাঁধন টুটবো গো।সাগর জলে পাল তুলে দে, কেউবা হবে নিরুদ্দেশ,কলম্বসের মতই বা কেউ পৌঁছে যাবে নতুন দেশ।জাগবে সারা বিশ্বময়।এ বাঙালী নিঃস্ব নয়,জ্ঞান-গরিমা শক্তি-সাহস আজও এদের হয় নি শেষ। প্রতিযোগিতার বিজয়ীরা ছিল শিশু শিল্পী। যেমন:- তারানা হালিম, রুমানা রশীদ ঈশিতা, তারিন জাহান, মেহের আফরোজ শাওন, সাবরিন শাকা মীম এবং নুসরাত ইমরোজ তিশা.
মধ্যরাত্রিতে তিনজন দুর্ভাগা তরুণ

এই বার্তাটি প্রদর্শিত হওয়ার অন্যান্য কারণ: